钦定古今图书集成/明伦汇编/官常典/第751卷 > 汝可起
## 钦定古今图书集成/明伦汇编/官常典/第751卷 > 汝可起

按《长洲县志》：“可起，字君喜，邑黎里人。崇祯朝以明经
入廷试。时疆圉多故，右骑射，上临轩亲试，可起著儒
服，三发三中的，上善之。时不次用人，吏部循资格授
长洲县训导。壬午冬南归，至河间府故城，止郭外舍。
值哨骑四出，突入户，见可起岸帻危坐，不少动，曰：‘汝
官耶？当降我，降即不死’。可起叱之曰：‘岂有降人’？可起”
遂大呼：“崇祯圣上”数声，五指探舌，血印壁上未成字。
骑遂刃可起，可起骂不止死。